**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 10520**

 **Λιβαδειά 5 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-9ης Τακτικής Συνεδρίασης ΜΕ ΤΗΛΕΔΙΑΣΚΕΨΗ

 του Δημοτικού Συμβουλίου Λεβαδέων

Αριθμός απόφασης  **76**

 **ΘΕΜΑ: Ορισμός εκπροσώπων του Δήμου Λεβαδέων στο Ευρωπαϊκό Πρόγραμμα IncluCities**

 Στη Λιβαδειά σήμερα την 1η Ιουνίου 2020, ημέρα Δευτέρα και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **9851/28-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Κυπραίος Χρήστος |
|  |  Μητάς Αλέξανδρος | 2  |  Φορτώσης Αθανάσιος |
|  | Τσεσμετζής Εμμανουήλ  | 3 |  Γαλανός Κων/νος  |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 |  Μπαρμπέρης Νικόλαος  |
|  | Σάκκος Μάριος  | 6 | Πλιακοστάμος Κων/νος  |
|  | Νταντούμη Ιωάννα  | 7 |  Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  | 8 | Σπυρόπουλος Δημοσθένης |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Για την τήρηση των πρακτικών της συνεδρίασης παρευρέθηκε η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Κατά τη διάρκεια των ερωτήσεων αποχώρησε η δημοτική σύμβουλος της παράταξης «Λαϊκή Συσπείρωση Λιβαδειάς» κα Λαμπρινή Γερονικολού.

 Εισηγούμενος το 1Ο θέμα της ημερήσιας διάταξης ο κ Πρόεδρος έθεσε υπόψη του Δημοτικού Συμβουλίου το υπ αριθμ.9127/21-5-2020 έγγραφο του Γραφείου Δημάρχου του Δήμου, στο οποίο αναφέρονται:

*Ο Δήμος Λεβαδέων προτάθηκε από την Κεντρική Ένωση Δήμων Ελλάδος (ΚΕΔΕ) και εντάχθηκε ως εταίρος στο πρόγραμμα IncluCities, καθώς η ΚΕΔΕ έκρινε ότι ο Δήμος μας διαμέσου του προγράμματος ESTIA που υλοποιείται από την Κοινωφελή Επιχείρηση του Δήμου Λεβαδέων (ΚΕΔΗΛ) σε συνεργασία με την Ύπατη Αρμοστεία του ΟΗΕ για τους Πρόσφυγες, καθώς και του προγράμματος ενσωμάτωσης των προσφύγων σε συνεργασία με το Διεθνή Οργανισμό Μετανάστευσης διαθέτει κάποια σχετική τεχνογνωσία ως προς τη φιλοξενία και την ενσωμάτωση προσφύγων. Ωστόσο κρίθηκε ότι ο Δήμος Λεβαδέων από τη συμμετοχή του στο εν λόγω πρόγραμμα θα βελτιώσει την τεχνογνωσία του στον τομέα ενσωμάτωσης μεταναστών.*

*Το έργο IncluCities είναι ένα ευρωπαϊκό πρόγραμμα που στοχεύει στη βελτίωση της ενσωμάτωσης των πολιτών που προέρχονται από τρίτες χώρες, διαμέσου της ενδυνάμωσης των ικανοτήτων των πόλεων ή των ενώσεων Δήμων ώστε να διαμορφώσουν καλύτερες πολιτικές ενσωμάτωσης (εκπαίδευση, πρόσβαση σε βασικές υπηρεσίες, στέγαση και κοινωνική ενσωμάτωση) για τα άτομα αυτά, καθώς και τη βελτίωση της διακρατικής συνεργασίας σε θέματα ενσωμάτωσης μεταναστών σε επίπεδο πόλης.*

*Το έργο IncluCities είναι ένα τριετές πρόγραμμα συνεργασίας οκτώ εταίρων, οι οποίοι κατά τη διάρκεια του προγράμματος θα αναπτύξουν σχέδια δράσεις και συνεργασίες μεταξύ τους. Οι πόλεις διακρίνονται σε πόλεις καθοδηγητές, που διαθέτουν μεγαλύτερη τεχνογνωσία σε θέματα ενσωμάτωσης μεταναστών και σε καθοδηγούμενες πόλεις με μικρότερη εμπειρία στον τομέα αυτό.. Ο Δήμος Λεβαδέων έχει ενταχθεί στις καθοδηγούμενες πόλεις.*

*Οι συμμετέχουσες πόλεις στο πρόγραμμα είναι:*

1. *Mechlen, Βέλγιο*
2. *Βρυξέλλες, Βέλγιο*
3. *Upplands Väsby, Σουηδία*
4. *Jelgava, Λετονία*
5. *Partinico, Ιταλία*
6. *Λιβαδειά, Ελλάδα*
7. *Fuenlabrada, Ισπανία και*
8. *Saint – Jean-de-la –Ruelle, Γαλλία*

*Στο σχεδιασμό των δράσεων του έργου περιλαμβάνονται 1 εναρκτήρια συνάντηση των εταίρων για τον καθορισμό των δράσεων και της κατάρτισης του σχεδίου συνεργασίας, θα εκπονηθούν 4 σχέδια καθοδήγησης (mentoring schemes), 3 επισκέψεις μελέτης (study visits), μια ανά έτος και ανά σχέδιο καθοδήγησης, 4 θεματικές εκπαιδευτικές ακαδημίες, 4 μεθοδολογικά εργαστήρια (workshops) στα οποία θα μελετηθούν τα συγκριτικά αποτελέσματα των σχεδίων καθοδήγησης και θα επανακαθοριστούν τα σχέδια δράσης και 1 τελική διάσκεψη για την παρουσίαση των αποτελεσμάτων.*

*Τα παραδοτέα αποτελέσματα του έργου θα είναι:*

*1 φυλλάδιο για την εναρκτήρια συνάντηση των εταίρων στο οποίο θα παρουσιάζεται το πρόγραμμα, ο στόχος, οι δράσεις και τα αναμενόμενα αποτελέσματα*

*4 σχέδια δράσης για τους καθοδηγούμενους και 4 βίντεο με αντίστοιχες επισκέψεις μελέτης*

*4 ψηφιακά one stop shop για τους καθοδηγητές με βασικές πληροφορίες για τους μετανάστες σε θέματα νομικής φύσεως, πρόσβασης στην εκπαίδευση, σε νοσοκομεία, κλπ.*

*4 θεματικά μεθοδολογικά εγχειρίδια (toolkits) που θα περιλαμβάνουν καλές πρακτικές και τη μεθοδολογία που θα έχει αναπτυχθεί κατά τη διάρκεια των επισκέψεων μελέτης*

*1 ολοκληρωμένο πακέτο εργαλείων με όλα τα προαναφερόμενα αποτελέσματα και*

*4 εκθέσεις έργου από τα αποτελέσματα των θεματικών εκπαιδευτικών ακαδημιών και των μεθοδολογικών εργαστηρίων.*

*Για την εκπροσώπηση του Δήμου Λεβαδέων στις προαναφερόμενες συναντήσεις και δράσεις του προγράμματος προτείνεται ο μόνιμος υπάλληλος του Δήμου Λεβαδέων κ. Ανδρέας Σταματάκης (ΠΕ Α’/Διοικητικού) και σε περίπτωση αδυναμίας συμμετοχής αυτού προτείνεται η υπάλληλος ΙΔΑΧ του Δήμου Λεβαδέων κ. Παναγιώτα Τσάντα (ΔΕ/Διοικητικού) ως αντικαταστάτρια του.*

*Από τη συμμετοχή του Δήμου Λεβαδέων στο εν λόγω έργο δεν προκύπτει καμία δαπάνη, καθώς το σύνολο του κόστους καλύπτεται από την ΚΕΔΕ.*

*Κατόπιν των ανωτέρω και λαμβάνοντας υπόψη τις διατάξεις του άρθρου 65 του Ν. 3852/2010, καλείται το Δημοτικό Συμβούλιο να εγκρίνει τον ορισμό του μονίμου υπαλλήλου του Δήμου Λεβαδέων κ. Ανδρέα Σταματάκη (ΠΕ Α’/Διοικητικού) ως εκπροσώπου του Δήμου Λεβαδέων και της υπαλλήλου ΙΔΑΧ του Δήμου Λεβαδέων κ. Παναγιώτα Τσάντα (ΔΕ/Διοικητικού) ως αντικαταστάτρια του πρώτου στις διάφορες συναντήσεις του προγράμματος και να εξουσιοδοτήσει το Δήμαρχο για την υπογραφή κάθε σχετικού εγγράφου.*

 **Το Δημοτικό Συμβούλιο μετά από διαλογική συζήτηση και λαμβάνοντας υπόψη του**

* την υπ΄αριθμ. Πρωτ. 9127/21-5-2020 εισήγηση του Γραφείου Δημάρχου του Δήμου που είχε διανεμηθεί
* τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Α)** **Ορίζει** ως τακτικό εκπρόσωπο του Δήμου Λεβαδέων στο Ευρωπαϊκό Πρόγραμμα IncluCities τον μόνιμο δημοτικό υπάλληλο ΣΤΑΜΑΤΑΚΗ ΑΝΔΡΕΑ , του κλάδου ΠΕ/ Διοικητικού και αντικαταστάτρια αυτού την ΙΔΑΔΧ δημοτική υπάλληλο ΤΣΑΝΤΑ ΠΑΝΑΓΙΩΤΑ κλάδου ΔΕ/Διοικητικού προκειμένου να συμμετάσχουν στις διάφορες συναντήσεις και δράσεις του τριετούς ευρωπαϊκού προγράμματος IncluCities,που στοχεύει στη βελτίωση της ενσωμάτωσης των πολιτών που προέρχονται από τρίτες χώρες, διαμέσου της ενδυνάμωσης των ικανοτήτων των πόλεων ή των ενώσεων Δήμων ώστε να διαμορφώσουν καλύτερες πολιτικές ενσωμάτωσης (εκπαίδευση, πρόσβαση σε βασικές υπηρεσίες, στέγαση και κοινωνική ενσωμάτωση) για τα άτομα αυτά, καθώς και τη βελτίωση της διακρατικής συνεργασίας σε θέματα ενσωμάτωσης μεταναστών σε επίπεδο πόλης.

 **Β) Εξουσιοδοτεί** το Δήμαρχο Λεβαδέων για την υπογραφή κάθε σχετικού εγγράφου που θα απαιτηθεί .

**Η απόφαση πήρε τον αριθμό 76/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Πούλου Γιώτα  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Καραλής Χρήστος  |   |
| Κοτσικώνας Επαμεινώνδας |  |
| Αρκουμάνης Πέτρος   |  |
| Μπράλιος Νικόλαος |  |
| Τσιφής Δημήτριος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |